Størrelsesguide til longboarding

Et valg af longboard kan sagtens se svært ud, og være en jungle at finde rundt i. Vi har samlet de vigtigste punkter du skal være opmærksom på, når du er på udkig efter et longboard. Der findes mange forskellige størrelser, shapes, forskellige typer hjul osv.

Inden du køber et longboard, skal du beslutte dig for hvad du gerne vil bruge det til. Der findes longboards perfekte til transport, og longboards designet specielt til at køre med høj fart ned ad stejle stigninger, og longboards som er formet efter et surfboard, så du opnår en fed surf-feeling.

Du er selvfølgelig altid velkommen til at kontakte os, hvis du er i tvivl om hvilket longboard du skal vælge.

Longboard design

Det rigtige longboard design vil gøre dine longboard oplevelser meget bedre. Det er vigtigt, at du vælger den rigtige longboard shape, som vil passe til din stil. Et Cruiser longboard er typisk formet ligesom et surfboard, og fungerer også på samme måde. Med dette slags longboard kan du få en fed surf-feeling. Der findes også et cruiser longboard i et lille format, som man kalder for Mini Cruiser. Dette board er et lille sjovt og praktisk longboard, som du nemt kan have under armen, når du f.eks. tager med toget eller bussen. Et longboard som er lavet til Downhill er noget stivere end de andre former, da det er lavet til at du kommer med høj fart ned ad stejle stigninger. Et downhill longboard er også perfekt til at lave slides pga. de stive materialer og shapen på decket. Et Freeride board er en god blanding af det hele, og er et ideelt board til begynderen. Disse typer longboards er som regel nemmere at lære at stå på end andre. Vi anbefaler, at du starter med et freeride longboard, så du får en forståelse af sporten. Derefter kan du begynde at specialisere dig i én type indenfor longboarding. Der findes også en helt speciel type longboard, nemlig et Surfskate. Dette longboard er monteret med nogle specielle trucks, som drejer helt vildt hurtigt og giver dig mulighed for at accelerere uden at røre asfalten med fødderne.

Trucks montering

Der findes to standardtyper af trucks monteringer indenfor longboarding. Der er topmounted og drop through.

På et topmounted longboard bliver longboardet hævet fra asfalten, og det er derfor mere livligt. Dette er fedt til dem, som vil have et surf-agtigt longboard, så de kan ride byens bølger igennem gaderne. Disse topmounted longboards er mere livlige at stå på, og er derfor ikke ideelt til begynderen som bare skal have noget nemt. Et topmounted longboard bruges til både lav fart med surf-feeling og downhill riding, og selv de bedste vælger også at bruge topmountede longboards.

Et drop through longboard er meget mere alsidigt, og nemt at komme i gang med. Er du typen, der vil lege med dit longboard en gang i mellem, eller bruge det som transport, så er et longboard med drop through montering et godt valg for dig. De fleste folk som kører på longboards, vil ligeledes bedst være stillet med drop through longboard. Grunden til dette er den bedre og overordnede stabilitet man vil opleve ved longboardet. Trucks monteret på drop through måden har et lavere tyngdepunkt og longboardet bliver derved lettere at holde balancen på.

Når du kører på longboard er det vigtigt, at du har sikkerheden i top. Derfor råder vi dig til, at både køre med hjelm, knæ-, albue- og håndledsbeskyttere. Du kan se vores store udvalg af beskyttelsesudstyr til longboarding her.